CELEX: 22005D0023
Language: lv
Date: 2005-02-08 00:00:00
Title: EEZ Apvienotās komitejas Lēmums Nr. 23/2005 (2005. gada 8. februāris), ar kuru groza EEZ līguma 31. protokolu par sadarbību īpašās jomās, kas nav četras pamatbrīvības

23.6.2005   
            
            
               LV
            
            
               Eiropas Savienības Oficiālais Vēstnesis
            
            
               L 161/52
            
         EEZ APVIENOTĀS KOMITEJAS LĒMUMS
   Nr. 23/2005
   (2005. gada 8. februāris),
   ar kuru groza EEZ līguma 31. protokolu par sadarbību īpašās jomās, kas nav četras pamatbrīvības
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kas grozīts ar Protokolu, ar kuru pielāgo Līgumu par Eiropas Ekonomikas zonu, turpmāk tekstā — “Līgums”, un jo īpaši tā 86. un 98. pantu,
   tā kā:
   
               (1)
            
            
               Līguma 31. protokols tika grozīts ar EEZ Apvienotās komitejas 2004. gada 8. jūnija Lēmumu Nr. 90/2004 (1);
            
         
               (2)
            
            
               ir lietderīgi paplašināt Līguma pušu sadarbību, attiecinot to arī uz Eiropas Parlamenta un Padomes Regulu (EK) Nr. 851/2004 (2004. gada 21. aprīlis), ar ko izveido Eiropas Slimību profilakses un kontroles centru (2);
            
         
               (3)
            
            
               tādēļ būtu jāgroza Līguma 31. protokols, lai nodrošinātu šādu paplašinātu sadarbību no 2005. gada 1. janvāra,
            
         IR PIEŅĒMUSI ŠO LĒMUMU.
   1. pants
   Līguma 31. protokola 16. pantā aiz 3. punkta iekļauj šādu punktu:
   
      
                  “4.
               
               
                  
                              a)
                           
                           
                              EBTA valstis neierobežoti piedalās Eiropas Slimību profilakses un kontroles centra darbībā, turpmāk tekstā — “Centrs”, kas izveidots ar šādu Kopienas tiesību aktu:
                              
                                          —
                                       
                                       
                                          
                                             32004 R 0851: Eiropas Parlamenta un Padomes Regula (EK) Nr. 851/2004 (2004. gada 21. aprīlis), ar ko izveido Eiropas Slimību profilakses un kontroles centru (OV L 142, 30.4.2004., 1. lpp.).
                                       
                                    
                        
                              b)
                           
                           
                              EBTA valstis sniedz finansiālu ieguldījumu a) apakšpunktā minētajās darbībās saskaņā ar Līguma 82. panta 1. punkta a) apakšpunktu un 32. protokolu.
                           
                        
                              c)
                           
                           
                              EBTA valstis neierobežoti piedalās Valdes darbā, un tām Valdē ir tādas pašas tiesības un pienākumi kā ES dalībvalstīm, izņemot balsstiesības.
                           
                        
                              d)
                           
                           
                              EBTA valstis neierobežoti piedalās Konsultatīvās padomes darbā, un tām tajā ir tādas pašas tiesības un pienākumi kā ES dalībvalstīm.
                           
                        
                              e)
                           
                           
                              EBTA valstis attiecībā uz Aģentūru un tās darbiniekiem piemēro Protokolu par Eiropas Kopienu privilēģijām un imunitāti un piemērojamos noteikumus, kas pieņemti saskaņā ar protokolu.
                           
                        
                              f)
                           
                           
                              Atkāpjoties no Eiropas Kopienu pārējo darbinieku nodarbināšanas kārtības 12. panta 2. punkta a) apakšpunkta, EBTA valstu valstspiederīgie, kam ir visas pilsoņu tiesības, var tikt nodarbināti uz līguma pamata, ko noslēdz Aģentūras direktors.
                           
                        
                              g)
                           
                           
                              Atbilstīgi 79. panta 3. punktam Līguma VII daļa (Noteikumi par iestādēm) attiecas uz šo punktu.
                           
                        
                              h)
                           
                           
                              Eiropas Parlamenta un Padomes Regula (EK) Nr. 1049/2001 (2001 gada 30. maijs) par publisku piekļuvi Eiropas Parlamenta, Padomes un Komisijas dokumentiem šīs regulas piemērošanas nolūkos tiek piemērota arī jebkuriem Centra dokumentiem saistībā ar EBTA valstīm.”.
                           
                        
            
   2. pants
   Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu (3).
   To piemēro no 2005. gada 1. janvāra.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ papildinājumā.
   
      Briselē, 2005. gada 8. februārī
      
         
            EEZ Apvienotās komitejas vārdā — 
         
         
            Priekšsēdētājs
         
         Richard WRIGTH
      
   
   
      (1)  OV L 349, 25.11.2004., 52. lpp.
   
   
      (2)  OV L 142, 30.4.2004., 1. lpp.
   
   
      (3)  Konstitucionālās prasības ir norādītas.